August Bournonville
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
August Bournonville var en dansk danser og koreograf som med få års avbrudd var sjef for Den Kongelige Ballet i 1830–1877. Han bibeholdt de beste tradisjoner i fransk ballett etter dens forfall i Frankrike, og ved siden av Russland var Danmark det eneste landet hvor den mannlige danseren beholdt sin tidligere posisjon. Som en av datidens danske kulturpersonligheter bidrog Bournonville til å heve dansernes sosiale posisjon i Danmark.
Av de over 50 ballettene Bournonville laget, forsvarer mange fortsatt sin plass i det danske ballettrepertoar, som for eksempel Napoli (1842), Sylfiden (1836), Konservatoriet (1849) og Et Folkesagn (1854). Hans verk kjennetegnes ofte av både lyrisk-romantiske sujetter, som i Sylfiden, og mer folkloristisk pregede, som Napoli. Den Norske Opera har blant annet oppført Napoli, Sylfiden, og i 1982 en rekonstruksjon av Brudeferden i Hardanger etter idé av Bournonville.Han utgav Études Choréographiques i 1861. Selvbiografien Mit Theaterliv (1848–1877) er både morsom og velskrevet.Han var sønn av Antoine Bournonville (1760–1843), som var fransk ballettmester ved Det Kongelige Teater. Les mer i Store norske leksikon ballett Dans i Danmark Litteratur Aschengreen, Erik: Ballettens digter : 3 Bournonville-essays, 1977, isbn 87-7496-591-3, Finn boken  Fridericia, Allan: August Bournonville : balletmesteren som genspejlede et århundredes idealer og konflikter, 1979, isbn 87-7496-736-3, Finn boken  Jürgensen, Knud Arne: The Bournonville tradition : the first fifty years, 1829-1872, 1997, 2 b., isbn 1-85273-075-7, Finn boken